15. Ankestyrelsens statistik over ankeafgørelser 2023 efter høring (Åben)
Tidl. politisk behandling
Forventet sagsgang
Høring, BS-U, SS-U, AU, ØK, BY
Lovgrundlag
Retssikkerhedsloven
SAGENS INDHOLD
Byrådet behandler i denne sag for Ankestyrelsens statistik over ankeafgørelser 
(klagesager) for 2023. Sagen har været i høring hos Handicaprådet og Ældrerådet 
forud for den politiske behandling. 
Ankestyrelsen udarbejder hvert år statistik over samtlige klagesager, som Ankestyrelsen har behandlet i 
det forudgående år. Statistikken omfatter de kommunale afgørelser, som borgerne har klaget over, og som 
derefter har været til behandling i Ankestyrelsen. 
Som opfølgning på Ankestyrelsens statistik for 2023 har Børn og Kultur, Social og Sundhed samt Job og 
Økonomi udarbejdet notater, der beskriver statistikkerne på deres respektive områder. Formålet er at give 
udvalgene og Byrådet det bedst mulige grundlag for at følge udviklingen på områderne og tage stilling til 
iværksættelse af initiativer med henblik på at forbedre kvaliteten af sagsbehandlingen. 
VURDERING
Ankestyrelsen har i 2023 truffet beslutning i 159 klagesager inden for børne- og familieområdet, 
socialområdet og arbejdsmarkedsområdet i [adresse]. Klagesagerne er fordelt på Børn og Kultur 
(48), Social og Sundhed (27) og Job og Økonomi (84).
I de behandlede sager kan Ankestyrelsen vælge at stadfæste eller ændre/ophæve kommunens afgørelse. 
Herudover er det muligt for Ankestyrelsen at hjemvise sager til fornyet behandling i [adresse]. 
Ankestyrelsens begreber i forhold til klagesager er udspecificeret i vedlagte notat. 
Nedenfor ses antal afgørelser i 2023 fordelt efter sagsudfald i [adresse]. 
Sagsudfald
Antal
Procent
Stadfæstelse
93
58%
Afvisning/henvisning
22
14%
Ophævelse/ændring 
12
8%
Hjemvisning
32
20%
I alt
159
100%
Udviklingen i klagesager og udfaldet af disse over de seneste tre år, kan findes i de vedhæftede notater.
Det bemærkes, at det kun er en meget lille del af kommunens samlede afgørelser, som påklages til 
Ankestyrelsen. Omgørelsesprocenten er dermed ikke et generelt udtryk for kvaliteten af kommunens 
sagsbehandling. 
Nedenfor er en sammenfatning for hvert område. 
[adresse]: EMN-2022-00484
Dok-ID: 3675595
Sagsbehandler: sram
Byråd
28. maj 2024  19:00
Børn og Kultur
Ankestyrelsen har i 2023 behandlet 48 klagesager inden for børne- og familieområdet. Heraf er otte sager 
afvist, og der er således truffet afgørelse i 40 klagesager. Det handler både om familiesager og sager 
vedrørende børn med betydelige funktionsnedsættelser (Specialrådgivningens område). 
Ankestyrelsen stadfæstede 54% af afgørelserne. 
I 2023 hjemviste Ankestyrelsen 15 klagesager og ændrede tre klagesager, svarende til en 
omgørelsesprocent på 45. Til sammenligning hjemviste Ankestyrelsen i 2022 17 klagesager og ændrede 
fem klagesager svarende til en omgørelsesprocent på 39. Procentsatserne er udtryk for en forskel i antal 
sager der er påklaget. 
Børn og Kultur gennemgår løbende de klagesager, som Ankestyrelsen enten ændrer/ophæver eller 
hjemviser, og som dermed er omfattet af omgørelsesprocenten.
Størstedelen af de hjemviste eller ændrede afgørelser vedrører sager om merudgiftsydelse samt 
kompensation for tabt arbejdsfortjeneste. Her vurderer Ankestyrelsen, at sagerne ikke er blevet oplyst og 
undersøgt i tilstrækkelig grad, eller at afgørelserne ikke er tilstrækkeligt begrundet. 
Da serviceloven er bredt formuleret, har Børn og Kultur en interesse i at bruge Ankestyrelsen som rettesnor 
i nogle sager. Det gøres i de tilfælde, hvor lovgivningen er uklar, og hvor der ikke allerede foreligger en 
principmeddelelse, som kan anvendes som retskilde i tilsvarende sager. 
Børn og Kultur arbejder kontinuerligt med at kvalificere sagsbehandlingen, og der er fortsat fokus på at få 
indsamlet de nødvendige oplysninger, så sager ikke hjemvises pga. manglende oplysning og 
dokumentation. Det større krav til oplysningsgrundlaget i sagerne er en voksende opgave, som børne- og 
ungerådgiverne skal afsætte ekstra tid til samtidigt med et øget sagstal pr. børne- og ungerådgiver.
Social og Sundhed
Ankestyrelsen har behandlet 27 sager på social- og sundhedsområdet, hvoraf tre sager er afvist. Dermed 
er der truffet afgørelse i 24 sager.
Ankestyrelsen har stadfæstet 71% af afgørelserne. 
I 2023 hjemviste Ankestyrelsen fire klagesager til fornyet behandling, og omgjorde tre af klagesagerne, 
hvilket giver en omgørelsesprocent på 29. Til sammenligning hjemviste Ankestyrelsen i 2022 otte 
klagesager, men omgjorde ingen, hvilket svarede til en omgørelsesprocent på 31. 
Social og Sundhed gennemgår løbende de klagesager, som Ankestyrelsen enten ændrer/ophæver eller 
hjemviser, og som dermed er omfattet af omgørelsesprocenten.
De fire hjemviste sager omhandler fire forskellige paragrafer – to på ældreområdet og to på socialområdet. 
På ældreområdet drejer det sig om en sag vedr. afløsning og aflastning og en sag om hjælpemidler. På 
socialområdet er der hjemvist en sag vedr. midlertidigt botilbud og en sag vedr. merudgifter. 
De tre omgjorte sager omhandler bevilling efter servicelovens §112, som omhandler bevillinger af 
hjælpemidler til personer med varigt nedsat fysisk eller psykisk funktionsniveau.
Social og Sundhed arbejder løbende med at opkvalificere sagsbehandlingen og har særligt fokus på at 
afklare mere præcist, hvilke krav Ankestyrelsen stiller til oplysning af sagerne, samt hvilken form for 
dokumentation Ankestyrelsen kræver på de enkelte sagsområder. 
Job og Økonomi
Ankestyrelsen har i 2023 behandlet 84 sager på arbejdsmarkedsområdet. Heraf er 11 sager afvist, og der 
er således truffet afgørelse i 73 klagesager. 
Ankestyrelsen har stadfæstet 74% af afgørelserne. 
Af de 73 sager i 2023 hjemviste Ankestyrelsen 13 sager og ændrede seks sager. Det svarer til en 
omgørelsesprocent på 26%. Til sammenligning traf Ankestyrelsen i 2022 afgørelse i 72 sager, hvor otte 
blev hjemvist og 13 blev ændret. Det gav en omgørelsesprocent på 29%. 
Afgørelserne på arbejdsmarkedsområdet er fordelt på forskellige lovgivninger. Den nærmere opdeling 
fremgår af vedlagte bilag. 
Job og Økonomi gennemgår løbende de sager, som Ankestyrelsen enten ophæver/ændrer eller hjemviser, 
og som dermed er omfattet af omgørelsesprocenten. Gennemgangen af afgørelserne sker med et 
læringsperspektiv. Formålet er bl.a. at afdække, om der er behov for justeringer i sagsbehandlingen, fx som 
følge af ændringer i Ankestyrelsens praksis i fortolkning af lovgivning eller ved ny lovgivning. 
Høringssvar
Sagen har været i høring hos Handicaprådet og Ældrerådet forud for den politiske behandling.
Handicaprådet anfører, at det vurderes svært at løfte kvaliteten af sagsbehandlingen, når der ansættes nye 
medarbejdere som skal opkvalificeres. Børn og Kultur bemærker hertil, at der alene er tilført nye 
medarbejdere i forbindelse med implementeringen af barnets lov, og ikke som konsekvens af et stigende 
antal sager pr. børne- og Peter Skov. Det bemærkes i den forbindelse, at kravene til oplysning af sagerne 
er steget samtidigt med, at der er sket en stigning i antal sager pr. børne- og ungerådgiver på det 
specialiserede børneområde. Disse to faktorer har desværre haft en negativ indflydelse på 
omgørelsesprocenten. Samtidig bør det dog nævnes, at antallet af påklagede sager i 2023 var meget lavt 
sammenlignet med de forudgående år. Børn og Kultur er, i samarbejde med andre kommuner, ved at finde 
en fremadrettet løsning på Ankestyrelsens stadig stigende dokumentationskrav.
Handicaprådet bemærker, at det vil være mere hensigtsmæssigt at ansætte flere børne- og ungerådgivere 
frem for en faglig koordinator. Børn og Kultur bemærker, at en faglig koordinator på det specialiserede 
børneområde vurderes at være afgørende for at sikre understøttelse af børne- og ungerådgiverne, idet 
sagerne har en stadig stigende kompleksitet.
Handicaprådet nævner, som ved behandling af ankestatistikken i 2020 og 2021, at Ankestyrelsen har 
foretaget stikprøvekontrol af ikke-påklagede afgørelser, og at de i større omfang har fundet fejl i disse sager. 
Børn og Kultur skal igen bemærke, at undersøgelsen, som Handicaprådet henviser til, vedrører ikke-
påklagede sager fra 2017 og 2018, samt at tallene er landsdækkende. Børn og Kultur skal i den forbindelse 
nævne, at forvaltningen i 2023 har indsendt sager i forbindelse med Ankestyrelsens nyoprettede 
handicapsagsbarometer. Vi forventer, at dette vil danne grundlag for mere aktuelle tal. 
Ældrerådet udtrykker tilfredshed med det relativt lave antal sager, der findes fejl eller mangler i på 
ældreområdet. Samtidig bemærker ældrerådet, at der ikke synes at være et mønster ift. de omgjorte sager, 
og finder det positivt, at der løbende sker læring og opkvalificering på baggrund af Ankestyrelsens 
afgørelser.
ØKONOMI
Der er ingen direkte økonomiske konsekvenser.
INDDRAGELSE
Sagen samt sagens bilag har været i høring hos Handicaprådet og Ældrerådet.
INDSTILLING
Direktørerne for Børn og Kultur, Social og Sundhed og Job og Økonomi indstiller til Byrådet:
1.
At Ankestyrelsens statistik på Børne- og Skoleudvalgets område tages til efterretning, og at de 
iværksatte initiativer godkendes.
2.
At Ankestyrelsens statistik på [adresse] og Sundhedsudvalgets område tages til efterretning, og at de 
iværksatte initiativer godkendes.
3.
At Ankestyrelsens statistik på Arbejdsmarkedsudvalgets område tages til efterretning, og at de 
iværksatte initiativer godkendes.
BESLUTNING
Social- og Sundhedsudvalget, 7. maj 2024:
Fraværende: Ingen
Ad 2. Indstilles godkendt.
Børne- og Skoleudvalget, 7. maj 2024:
Fraværende: Ingen
Ad 1. Indstilles godkendt.
Arbejdsmarkedsudvalget, 8. maj 2024:
Fraværende: Ingen
Ad 3. Indstilles godkendt.
Økonomiudvalget, 21. maj 2024:
Fraværende: Ingen
Ad 1-3. Indstilles godkendt.
Byrådet, 28. maj 2024:
Fraværende: Elisabeth Nørgaard, Frans Nissen
Godkendt.
Bilag

Ankestyrelsens begreber i forhold til klagesager 2023 (3675636)

Notat om statistik over klagesager på social- og sundhedsområdet i 2023 (3675632)

Notat om statistik over klagesager på arbejdsmarkedsområdet i 2023 (3675629)

Notat om statistik over klagesager på børneområdet i 2023 (3675609)

Høringssvar fra Handicaprådet af 17. april 2024 (3711429)

Høringssvar fra Ældrerådet af 12. april 2024 (3707769)
